YeTTB birinchi vitse-prezidenti O‘zbekistonga kelmoqda – kelishuvlar imzolanishi kutilayapti

2017 yilning 7 noyabr kuni O‘zbekistonga Yevropa tiklanish va taraqqiyot banki (YeTTB) birinchi vitse-prezidenti Filip Bennet boshchiligidagi delegatsiya tashrif buyuradi. Bu haqda TIV axborot xizmati xabar berdi.
Keng qamrovli tashrif dasturiga ko‘ra hukumat, Oliy Majlis Senati, Markaziy bank va boshqa yetakchi moliya muassasalarida uchrashuv hamda muzokaralar o‘tkazish hamda kredit kelishuvlarini imzolash ko‘zda tutilgan.
YeTTBning nufuzli delegatsiyasi «Markaziy Osiyo: bir o‘tmish va umumiy kelajak, barqaror rivojlanish va o‘zaro farovonlik uchun hamkorlik» mavzusidagi xalqaro konferensiyasida ham ishtirok etadi.